**Odă trudei**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când ai strâns în tine truda

Ce-ai cules-o peste zi,

Ți-ai adus aminte pilda

Ce-ai citit-o-n poezii:

E mai dulce somnul care

E dorit și așteptat

Dup-o zi ce-a strâns sudoare...

Și te-ndrepți încet spre pat.

Când ai pus capul pe pernă

Tu, în șoaptă, mulțumit,

Vieții, care nu-i eternă,

Îi spui :”Am îndeplinit

Ce ne-a fost scris să trăim

Zi de zi, de la-nceputuri,

Viața toată să trudim,

La sfârșit să fim iar puri! “

Ochii ți se-nchid ușor

Și în somn tu te cufunzi,

Îngerii te iau în zbor

Și în vise tu pătrunzi.

Acum ai somnul ușor

Și în liniștea din noapte,

Sufletul tău călător

Pacea Domnului o simte!